[{"text_idx": "#000000", "text": "Esperanto-blogo, kelkfoje blago, de Ralph Dumain"}, {"text_idx": "#000005", "text": "Tus\u0302u Min: poemo por Robert Holder"}, {"text_idx": "#000006", "text": "Mi j\u0302us elfosis c\u0302i tiun poemeton mian verkitan en 1978. Robert Holder, parenco de la fama Geoffrey Holder, estis dancisto kun la Joffrey-Baleto. Mi supozas, ke mi verkis c\u0302i tion baldau\u0306 post spekto de tiu elstara solista danco, kiu lau\u0306memore havas religian etoson. Eble la poemo sugestas la diferencon de tiu danco de la cetera programo."}, {"text_idx": "#000007", "text": "La verkisto elektata por la venonta kunveno de la literatura rondo de la Esperanto-Societo de Vas\u0302ingtono estas Jorge Camacho. Ni anticipas estontan kunvenon pri satiraj\u0302oj de Esperantujo & esperantistoj. Tiuokaze, ni povos rikolti plu el liaj verkoj. Por enkonduko al lia ampleksa verkaro, en kiu oni trovas avangardan stilon kaj aparte en noveloj malfacilan kompreneblon, mi elektis la jenajn poemojn kaj novelojn, kiujn, mi esperas, oni trovos digesteblaj:"}, {"text_idx": "#000008", "text": "La lingvaj\u0302o de Jorge Camacho estas ofte tre densa kaj eksperimenta, avangarda tamen muzika. Oni trovas tion c\u0302e liaj poemoj, kaj ec\u0302 pli intense c\u0302e liaj malfacilaj sed intereskaptaj noveloj. Formo kaj enhavo kunfandig\u0302as plene kaj glate en liaj verkoj. Jen specimeno de mallonga, lerte konstruita, trompe simpla poemo kies signifo kus\u0302as subsurface sed ne tro obskurig\u0302as."}, {"text_idx": "#000009", "text": "la blogo de Jorge enhavas plurajn poemojn, krom la de mi antau\u0306e menciitaj. La plej multaj estas politikaj, lau\u0306okazaj:"}, {"text_idx": "#000012", "text": "Kun permeso de la au\u0306toro, jen c\u0302e mia retejo la poemo \"Miraklo\".\nLa poemo estis eldonita en Ibere Libere (1993) kaj poste en Celakantoj (2004).\nVi povas akiri ankau\u0306 la poemaron Saturno c\u0302e la libroservo de UEA."}, {"text_idx": "#000013", "text": "Baldur Ragnarsson: prelego de Mauro Nervi"}, {"text_idx": "#000015", "text": "Mi atentigas ankau\u0306 pri poemoj . . .\n\"Miraklo\" en Ibere Libere (baldau\u0306 enretigota)"}, {"text_idx": "#000016", "text": "Lou Harrison: 2 poemoj en Esperanto"}, {"text_idx": "#000017", "text": "Lou Harrison, graphically & poetically / grafike & poezie"}, {"text_idx": "#000022", "text": "Vikipedio enhavas atentindan enkondukon al Karel C\u0302apek. Konsultu ankau\u0306 la artikoleton Libro de apokrifoj.\nTrovig\u0302as pluraj sonregistraj\u0302oj en Esperanto de verkoj de Karel C\u0302apek c\u0302e Ipernity:\nTroveblus tradukoj el C\u0302apek pere de la retejo pri Literaturo en Esperanto - Tradukita Literaturo de Don Harlow. Tamen multaj retligoj ne plu funkcias, do oni devos g\u0302isdatigi la katalogon de tradukoj."}, {"text_idx": "#000023", "text": "Jorge Camacho (OLE) estas plej ric\u0302a je retligoj, sed ankau\u0306 Vikipedio estas grava referencilo. Oni trovos abunde recenzojn fare de kaj pri Camacho, kaj diversajn eseojn. Mi aparte listigas c\u0302i tie novelojn, poemojn, kaj kelkajn ne facile troveblajn aliajn aferojn interrete. Jen (plejparte) verkoj de Camacho:\nJorge Camacho: Neniam plu (Aboco de amo) (el Ekstremoj, IEM 1997)"}, {"text_idx": "#000024", "text": "Izrael Lejzerowicz (1901-1942) estis pol-juda esperantisto kiu verkis originale kaj traduke and estis murdita kun la familio en nazia ekstermejo. Li plej famas pro lia satiro El la \"Verda Biblio\" (eldonita kun \"Babiladoj kun Horac\u0302o Serc\u0302er\", 1935) Oni trovas en OLE similajn informojn kaj ankau\u0306 recenzon Grimaco antau\u0306 la pereo de Sten Johansson.\nEl la \"Verda Biblio\" & Babiladoj kun Horac\u0302o Serc\u0302er"}, {"text_idx": "#000025", "text": "Franz Kafka per Mauro Nervi"}, {"text_idx": "#000026", "text": "The Kafka Project by Mauro Nervi\nLa angla lingvo estas la bazlingvo de c\u0302i tiu ambicia projekto de eminenta Esperantista poeto Mauro Nervi. La celo estas enretigi c\u0302iujn el la germanlingvaj tekstoj de Franz Kafka, kaj estig\u0302u la plej eble kompleta retejo pri la verkaro kaj mondo de Kafka. Enestas neniom da Esperanto."}, {"text_idx": "#000027", "text": "5 periodoj de Esperanta literaturo (1)"}, {"text_idx": "#000029", "text": "Mi jam blogis pri la aviado kaj la avidilo de Auld dum la 2s mondmilito. Revizitu ankau\u0306:\nWilliam Auld: Memorial Page / En Memoro\nJen plua poemo pri tiu sperto:\nPost la aventuroj de milita piloto, Auld finfine preferas la tersurfacan pacon.\nMi raportos plu pri Auld kaj la kurag\u0302aj dummilitaj pilotoj de Dollar, Skotlando."}, {"text_idx": "#000030", "text": "William Auld estis ateisto. Listigi c\u0302iujn c\u0302i-koncernajn poemojn en la verkaro de Auld postulus sufic\u0302an laboron. Oni devus ankau\u0306 relegi lian c\u0302efverkon, La Infana Raso. (Mi tuj memoras tamen la antau\u0306lastan c\u0302apitron.) Eble iam mi kompilos katalogon. Nun mi nur hazarde atentigos pri kelkaj poemoj.\nAuld donis al mi permeson eldoni la jenajn en mia revuo Ateismo:\nPoemoj de William Auld: \u201cAl Pastro\u201d & \u201cEvoluo\u201d\nJen alia poemo en la reto:\nAperis en The British Esperantist, nov. 1967, p. 202"}, {"text_idx": "#000033", "text": "Pli ol unufoje William Auld respondis al koncero ke eble liaj verkoj ne pentras sufic\u0302e rozkoloran mondbildon. Jen unu respondo, el antau\u0306e nekolektitaj liaj poemoj."}, {"text_idx": "#000036", "text": "Lou Harrison & la gamelono"}, {"text_idx": "#000037", "text": "Sabaton vespere, la 4an de marto 2011, en Vas\u0302ingtono okazis la dua evento en soleno de komponisto kaj Esperantisto Lou Harrison. C\u0302eestis kelkaj lokaj esperantistoj (plus kunulinoj), kaj tie ni renkontis ankau\u0306 iaman esperantistinon el Minsk.\nNi esperis au\u0306skulti gamelonan koncerton, sed okazis serio de prelegantoj kun filmetoj, bildoj, montrado de instrumentoj. . . kun frandaj\u0302oj por ni gastoj.\nLa ambasadejo de Indonezio estas grandioza, belega konstruaj\u0302o kiun originale posedis iu ric\u0302ulo. Oni ne anticipis ke venus 300 gastoj. Estis multaj c\u0302eestantoj kiuj plenigis du c\u0302ambrojn, pluraj starantaj. La unua preleginto parolis klare, sed estis malfacile kompreni la ceterajn se oni sidis en la dua c\u0302ambrego.\nLa unua preleginto estis la plej interesa. Li parolis pri Harrison mem. Post iom da \u2018politike korekteca\u2019 cerbumado pri \u2018kultura alproprigo\u2019, li priskribis iom da historio de engag\u0302o pri gamelona muziko fare de okcidentaj komponistoj. Mi antau\u0306e havis nenian ideon ke Debussy estis admiranto de c\u0302i tiu muziko. Ankau\u0306 usona komponisto Henry Cowell, kiu edukis Harrison, estis tia. (Mi ne estas fakulo pri la tradicio de usona eksperimenta muziko, sed g\u0302i estas tre interesa, aparte c\u0302ar g\u0302i ne sklavis al eu\u0306ropaj modeloj.) Ni lernis pri la filozofio kaj priokupoj de Harrison pri paco, justeco, kaj egaleco de c\u0302iuj popoloj. La preleginto ec\u0302 menciis Esperanton! C\u0302irkau\u0306 1947, kiam Harrison spertis psikan krizon. Li okupis sin pri Esperanto, kiu kongruas kun sia filozofio de la unueco de la homaro.\nLa ambasadoro, la tria parolinto, parolis pri la epoko de koloniismo kaj la rara apreco de lia kulturo fare de okcidentanoj. La kvara, indonezia majstro, parolis pri la gamelono mem, sed mi ne povis kompreni lin. Finfine, estis tro da parolado, preskau\u0306 neniom da muziko, sed tamen eduka afero. Kaj ni povas denove fieri pri nia lingvo."}, {"text_idx": "#000038", "text": "Mi ne scias kiel utila estas c\u0302i tio, sed jen por via informo:\nOni povas subskribi peticion, kiu celas \"Kalkuli kiom da homoj parolas Esperanton en la mondo.\" Nu, mi skeptikas, sed vi rajtas elekti partopreni lau\u0306guste."}, {"text_idx": "#000042", "text": "Baldur Ragnarsson: S\u0302tupoj kaj poste"}, {"text_idx": "#000045", "text": "Serc\u0302u c\u0302i-bloge / Search This Blog"}]